Үҙәк каналдарҙың береһенән күрһәтелгән шаяндар һәм тапҡырҙар клубтары (КВН) юғары лигаһы сығыштарын, ярыштарын күптәр яратып ҡарайҙыр. Илдең, ҡайһы бер күршеләрҙең тамашасылары үҙ командалары өсөн янып-көйһә, беҙҙең республика халҡына бындай бәхет тәтегәне юҡ. Башҡортостан Республикаһы КВН юғары лигаһында ни бары бер генә тапҡыр сығыш яһаған – 1987 – 1988 йылдарҙа Башҡорт дәүләт ауыл хужалығы институты командаһы ярымфиналға тиклем барып еткән. Улар Мәскәү дәүләт университетының командаһынан бер ярым балға ғына ҡалышҡан. Шул ваҡыттан республикабыҙҙың бер генә командаһы ла премьер-лиганан үтә алғаны юҡ. Был нимә: беҙҙекеләр көлдөрә белмәйме, әллә юмор менән булышырға мөмкинлек юҡмы?